Diari Oficial de la Generalitat Valenciana


Sumari del DOGV 4705, del 04-03-2004 (2004/1768)

ORDE de 26 de gener de 2004, de la Conselleria de Cultura, Educació i Esport, per la qual s'implanten i se suprimixen determinades ensenyances en instituts d'Educació Secundària de la Comunitat Valenciana.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4705

Data del DOGV
:   04-03-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/1768


Data del document
:   26-01-2004

Organisme emissor
:   Conselleria de Cultura, Educació i Esport

Tipus de document
:   Ordre

Correcció d'errades

 Descriptors 

:   * ensenyament secundari
    * centre d'ensenyament
    * ensenyament públic

ORDE de 26 de gener de 2004, de la Conselleria de Cultura, Educació i Esport, per la qual s'implanten i se suprimixen determinades ensenyances en instituts d'Educació Secundària de la Comunitat Valenciana. [2004/X1768]
  
El Decret 234/1997, de 2 de setembre del Govern Valencià, pel qual s'aprova el Reglament Orgànic i Funcional dels Instituts d'Educació Secundària (DOGV de 8.09.1997), establix, en el seu article 1 apartat 3, que la determinació de les ensenyances que s'impartisquen en cada institut s'establirà per mitjà d'Orde de la Conselleria de Cultura i Educació d'acord amb la programació general de l'ensenyança vigent.
  
El Servici de Planificació Educativa de la Direcció General d'Ensenyament ha efectuat informe-proposta per a la implantació de noves ensenyances en determinats instituts de titularitat de la Generalitat Valenciana.
  
Fent ús de les atribucions que em conferix l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Primer
  
S'implanten i se suprimixen les ensenyances de Batxillerat i de Cicles Formatius de Formació Professional Específica en els centres que s'indiquen en l'annex d'esta orde amb els efectes, horari, tipus organitzatiu i característiques que en cada cas s'indiquen.
  
Segon
  
Els centres en què s'implanten les ensenyances de Batxillerat s'adscriuen a la universitat que en cada cas s'indica, a l'efecte de realitzar la Prova d'Accés a la Universitat.
  
Tercer
  
El professorat que resulte afectat per les supressions o implantacions d'ensenyances efectuades en esta disposició, s'adscriurà a la seua nova destinació d'acord amb els criteris i procediments establits en l'Orde d'1 de juliol de 2002, de la Conselleria de Cultura i Educació, per la qual es regula l'adscripció i els desplaçaments, per modificació de les plantilles docents dels cossos de professors d'ensenyança Secundària, Professors Tècnics de Formació Professional i dels cossos que impartixen Ensenyances de Règim Especial (DOGV de 12.07.2002). A estos efectes, es tindran en compte les zones d'adscripció i reubicació establides per la Resolució de 12 de juliol de 2002, de la Direcció General de Personal (DOGV de 16.07.2002).
  
DISPOSICIÓ ADDICIONAL ÚNICA
  
Del que s'establix en la present disposició, se n'efectuarà la corresponent inscripció en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
S'autoritza els distints òrgans directius de la Conselleria perquè, en l'àmbit de les seues respectives competències, adopten les mesures necessàries per a l'aplicació i desenrotllament del que disposa la present orde.
  
Segona
  
La present orde entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits al curs escolar que en cada cas s'indica.
  
València, 26 de gener de 2004
  
El conseller de Cultura, Educació i Esport.
  
ESTEBAN GONZÁLEZ PONS